text: [{"text_idx": "#000000", "text": "Kommunuvali\u00f0 2020: Vel meg \u2013 ti\u0301 eitt menniskja eri eg"}, {"text_idx": "#000001", "text": "Fa\u0301a t\u00e6r eina Facebook-rammu fram til Kommunuvali\u00f0 2020, fyri at vi\u0301sa a\u0301, at tu\u0301 ynskir at meira dentur ver\u00f0ur lagdur a\u0301 sosiala trivna\u00f0in og sa\u0301larligu heilsuna!"}, {"text_idx": "#000002", "text": "Sinnisbati ynskir at geva si\u0301tt i\u0301kast til valstri\u0301\u00f0i\u00f0 og politiska kjaki\u00f0, vi\u00f0 at seta sjo\u0301neykuna a\u0301 ymisk politisk evni, sum felagi\u00f0 heldur vera vi\u00f0komandi i\u0301 sambandi vi\u00f0 komandi kommunuval. Vit ynskja vi\u00f0 hesum at vi\u0301sa a\u0301 eina si\u0301\u00f0u av politiska kjakinum, sum vit meta er alt ov li\u0301ti\u00f0 er at si\u0301ggja, og leggja dent a\u0301 evni, sum eru vi\u00f0komandi fyri borgarar i\u0301 samfelagnum, sum ti\u0301verri eiga ov li\u0301tla ru\u0301md."}, {"text_idx": "#000003", "text": "Eitt eru tung politisk og fi\u0301ggjarlig ma\u0301l, sum innkomuvegur, tunnlar, bygningar, kloakkir og gro\u0301t. Eitt anna\u00f0 err sosial ma\u0301l, sum r\u00f8ra borgararnar her og nu\u0301, og sum hava alsto\u0301ran ty\u0301dning fyri trivna\u00f0in og sa\u0301larligu heilsuna."}, {"text_idx": "#000004", "text": "Slagor\u00f0i\u00f0 hja\u0301 Sinnisbata fram til kommunuvali\u00f0 hin 10. november er \u201cVel meg - ti\u0301 eitt menniskja eri eg\u201d.\nTankarnir aftanfyri hetta slagor\u00f0i\u00f0 eru: Vit skulu hv\u00f8r s\u00e6r, ta\u0301 vit fara a\u0301 val eins og tey sum stilla upp til val, hugsa um menniskja\u00f0."}, {"text_idx": "#000005", "text": "Ta\u00f0 kann tykjast sum um ta\u00f0 ver\u00f0ur l\u00f8gd no\u0301gv orka i\u0301 sto\u0301r tung politisk ma\u0301l, heldur enn at si\u0301ggja hv\u00f8nn einstakan borgara i\u0301 einum meira fj\u00f8lbroyttum ljo\u0301si. Ti\u0301 siga vit \u201cVel meg\u201d, sum skal vi\u0301sa til, at hugsa\u00f0 ver\u00f0ur um teir borgarar, sum ikki fylla so no\u0301gv i\u0301 politiska kjakinum - og \u201cti\u0301 eitt menniskja eri eg\u201d, ti\u0301 ta\u00f0 at vera ein borgari i\u0301 eina kommunu, har no\u0301gv ver\u00f0ur gj\u00f8rt fyri sosiala trivna\u00f0in og har sa\u0301larliga heilsan ver\u00f0a tryggja\u00f0, hevur sto\u0301ra ty\u0301dning fyri, hvussu vit sum menniskju kla\u0301ra okkum og megna li\u0301vi\u00f0, ta\u0301 vit m\u00f8ta avbjo\u0301\u00f0ingum."}, {"text_idx": "#000006", "text": "I\u0301 sambandi vi\u00f0, at Sinnisbati komandi vikurnar fer at senda skriv til uppstilla\u00f0u valevnini kring landi\u00f0 og leggja ymisk i\u0301t\u00f8kilig politisk ynski u\u0301t a\u0301 heimasi\u0301\u00f0u felagsins at lesa, hava vit sni\u00f0givi\u00f0 eina Facebook-rammu vi\u00f0 slagor\u00f0inum. Vit vo\u0301na, at no\u0301gvir f\u00f8royingar vilja taka rammuna til si\u0301n og ny\u0301ta hana fram til vali\u00f0. Vi\u00f0 rammuni ber til sum einstakur borgari i\u0301 kommununum kring landi\u00f0 at vi\u0301sa a\u0301, saman vi\u00f0 Sinnisbata, at ynskt ver\u00f0ur, at dentur ver\u00f0a lagdur a\u0301 teg og meg sum menniskju. Ikki i\u0301 sta\u00f0in fyri naka\u00f0 anna\u00f0, men sum ein li\u0301ka sto\u0301rur partur."}, {"text_idx": "#000007", "text": "Vi\u00f0 hesum vilja vit ynskja \u00f8llum eitt sera gott val og gott valstri\u0301\u00f0 til \u00f8ll tykkum, sum eru uppstilla\u00f0."}, {"text_idx": "#000009", "text": "Lesarabr\u00f8v fra\u0301 valevnum \u2013 val 2019"}]